ອະດີດຫົວໜ້າຄຸກຂະເໝນແດງ ອຸທອນໂທດຈໍາຄຸກ 19 ປີຂອງຕົນ
ນາຍ Keng Guek Eav ໄດ້ຖືກຕັດສິນວ່າມີຄວາມຜິດ ໃນຂໍ້ຫາກໍ່ອາຊະຍາກຳສົງຄາມ ແລະກໍ່ໂທດກຳຕ້ານມະນຸດຊາດ ໃນສະໄໝເປັນຫົວໜ້າຄຸກ Tuol Sleng ຂອງຂະເໝນແດງ.
ອະດີດເຈົ້າໜ້າທີ່ຂັ້ນສູງຄົນນຶ່ງຂອງພວກຂະເໝນແດງ ໄດ້ຂໍອຸທອນຕໍ່ການຕັດສິນໂທດຂອງສານອາຊະຍາກໍາ ສົງຄາມ ທີ່ໄດ້ຮັບການສະໜັບສະໜຸນໂດຍອົງການສະຫະ ປະຊາຊາດນັ້ນ ພວກທະນາຍຄວາມຂອງນາຍ Keng Guek Eav ຊຶ່ງຮູ້ ກັນອີກຊື່ນຶ່ງວ່າ ນາຍດອ໊ຍຄ໌ນັ້ນ ໄດ້ຍື່ນຂໍອຸທອນຕໍ່ສານ ໃນຕອນແລງຂອງມື້ວັນອັງຄານວານນີ້ ໂດຍອ້າງວ່າສານ ດັ່ງກ່າວບໍ່ມີສິດອຳນາດທາງກົດໝາຍທີ່ຈະດຳເນີນຄະດີລູກ ຄວາມຂອງເຂົາເຈົ້າ ຄະນະຜູ້ພິພາກສາຂອງສານນາໆຊາດໄດ້ຕັດສິນໂທດນາຍດອ໊ຍຄ໌ ໃນເດືອນແລ້ວນີ້ ໃຫ້ຈຳຄຸກຜູ້ກ່ຽວເປັນເວລາ 35 ປີຍ້ອນໄດ້ກໍ່ອາຊະຍາກຳສົງຄາມ ແລະກໍ່ໂທດກຳຕ້ານ ມະນຸດຊາດ ໃນຖານະທີ່ຜູ້ກ່ຽວມີບົດບາດເປັນຫົວໜ້າຄຸກ Tuol Sleng ທີ່ມີຊື່ສຽງບໍ່ດີ ໃນນະຄອນຫຼວງພະນົມເປັນ ມີຊາວກຳປູເຈຍ 14 ພັນກວ່າຄົນ ໄດ້ຖືກທໍລະມານແລະ ຂ້າຕາຍທີ່ຄຸກ Tuol Sleng ຊຶ່ງຮູ້ກັນ ໃນອີກຊື່ນຶ່ງວ່າສູນຄຸມຂັງ S-21 ນັ້ນ ໃນລະ ຫວ່າງການປົກຄອງເປັນເວລາ 4 ປີຂອງພວກຂະເໝນແດງໃນຊຸມປີ 1970 ສານອາຊະຍາກອນສົງຄາມນາໆຊາດໄດ້ຫຼຸດໂທດຂອງນາຍດອ໊ຍຄ໌ລົງເປັນ 19 ປີ ຍ້ອນຜູ້ກ່ຽວໄດ້ຮັບໃຊ້ໂທດມາແລ້ວແລະເຫດຜົນອື່ນໆອີກ, ຊຶ່ງການຕັດສິນທີ່ ວ່ານີ້ ຊຶ່ງໄດ້ສ້າງຄວາມໂກດແຄ້ນໃຫ້ແກ່ຍາດຕິພີ່ນ້ອງຂອງພວກທີ່ໄດ້ຮັບເຄາະ ຄະນະ ໄອຍະການກ່າວວ່າ ການຕັດສິນໂທດທີ່ວ່ານີ້ແມ່ນເບົາໂພດແລະກໍໄດ້ຍື່ນຂໍອຸທອນ ຕໍ່ສານຕືກັນ